เริ่มจาก3ปีที่แล้ว หนูกินข้าวไปละเพื่อนชวนกินเบีย ก็กิน หลังจากนั้นปวดเกร็งตรง ข้างๆชี่โครงด้านช้าย(ลงจากลิ้นปี่มา)​ เคยไปหาหลายที่ บางที่บอกลำไส้อักเสบ บางที่บอกเป็นโรคกระเพรา หลังจากนั้น หนูก็ปวดเกร็ง ตรงนั้นบ่อยมากคะ เป็นๆหายๆ จนปีนี้ ก็ยังปวดและเกร็งอยู่ บางทีหนูกินกาแฟหรือM100 ในการทำงาน พอมานั่งทำงานหนูเวียนหัวมาก จะอวก มือสั่นไปหมดคะ หนูอยากทราบว่ามันร้ายแรงไหมคะสรุปหนูเป็นอะไร
สวัสดีค่ะ อาการจุกแน่นที่ท้องซ้าย อาจเกิดจากโรคกระเพาะอาหารอักเสบหรือมีแผลในกระเพาะ การวินิจฉัยอื่นๆที่เป็นไปได้เช่น กรดไหลย้อน มีน้ำหรือแก๊ซมากในทางเดินอาหาร กล้ามเนื้อหน้าท้องอักเสบอาจมีจุดกดเจ็บชัดเจน สัมพันธ์กับท่าทาง ลำไส้อักเสบหรือลำไส้แปรปรวน อาจทำให้ปวดท้องบิด ถ่ายเหลวร่วมด้วย โรคตับอ่อนอักเสบ อาจเป็นปวดร้าวทะลุหลัง แต่มักปวดมาก มีไข้ คลื่นไส้ อาเจียน เป็นต้นหากมีอาการปวดเกร็งมาก เป็นบ่อยๆ มีคลื่นไส้ อาเจียนมาก ควรพบแพทย์เพื่อตรวจเพิ่มเติมหใ้ได้การวินิจฉัย โดยหากแพทญ์ตรวจและรักษามาแล้วไม่ดีขึ้น ควรกลับไปแจ้งให้แพทย์ทราบ เพื่อแพทย์อาจต้องตรวจร่างกายใหม่ หรือส่งตรวจเพิ่มเติมตามที่จำเป็นต่อไปเบื้องต้นควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม งดการดื่มเหล้าเบียร์